มีการแบ่งแยกซอยย่อยแปลงที่ดินภายใต้เจ้าของเดิมให้เป็นเส้นย่อยๆลักษณะเส้นก๋วยเตี๋ยว เพื่อให้ที่ดินแต่ละแปลงมีหน้าสัมผัสถนนสั้นที่สุด เพื่อบิดเบือนราคาประเมินที่ดิน เพื่อประโยชน์แก่เจ้าของที่ดินในการลดจำนวนภาษีที่จะต้องจ่ายตามกฎหมายภาษีที่ดินและสิ่งปลูกสร้าง
พระราชบัญญัติภาษีที่ดินและสิ่งปลูกสร้าง
ม.๔๒วรรค๒
"เพื่อประโยชน์ในการคำนวณจำนวนภาษีตามวรรคหนึ่ง กรณีที่ดินหลายแปลงซึ่งมีอาณาเขตติดต่อกันและเป็นของเจ้าของเดียวกัน ให้คำนวณมูลค่าที่ดินทั้งหมดรวมกันเป็นฐานภาษี"
ด้วยผลของมาตรานี้ การซอยที่ดินแปลงใหญ่ให้เป็นเส้นก๋วยเตี๋ยวภายใต้เจ้าของเดิม โดยหลักทฤษฎีแล้ว ไม่ควรจะมีผลต่อราคาประเมินที่ดินและจำนวนภาษีที่จัดเก็บครับ